Dipesalema 75 | Baebele ya mo Internet | Thanolo ya Lefatshe le Lesha
Go mokaedi. “O se ka wa tlisa tshenyo.” Molodi wa pina. Ya ga Asafe.+ Pina. 75 Re go ntshetsa ditebogo, wena Modimo; re go ntshetsa ditebogo,+Leina la gago le gaufi.+Batho ba tla bolela ditiro tsa gago tse di gakgamatsang.+ 2 “Gonne ke ne ka tsaya nako e e tlhomilweng;+Ke ne ka simolola go atlhola ka thokgamo.+ 3 Lefatshe le banni botlhe ba lone di ne di nyerologa,+Ke nna yo ke neng ka lolamisa dipilara+ tsa lone.” Seʹlah. 4 Ke ne ka raya dieleele ka re: “Lo se ka lwa nna dieleele,”+Le baikepi ka re: “Lo se ka lwa godisa lonaka.+ 5 Lo se ka lwa godisetsa lonaka lwa lona kwa godimo.Lo se ka lwa bua ka molala o o ikgodisang.+ 6 Gonne ga go na go godisa mo go tswang kwa botlhaba le fa e le kwa bophirima,Le fa e le go tswa kwa borwa. 7 Gonne Modimo ke moatlhodi.+O kokobetsa yo, a godise yole.+ 8 Gonne go na le senwelo mo seatleng sa ga Jehofa,+Mme beine e phoka lefulo, e tletse motswako.Mme ruri o tla tsholola dintshe tsa yone tse di mo go yone;Baikepi botlhe ba lefatshe ba tla di minolosa, ba di nwe.”+ 9 Mme fa e le nna, ke bolela ka gone ka bosakhutleng;Ke tla leletsa Modimo wa ga Jakobe pina.+ 10 “Mme ke tla kgaola dinaka tsotlhe tsa baikepi.”+Dinaka tsa mosiami di tla godisiwa.+